Ethnicrafti disainmööbel nüüd ka õue
#000000
Ethnicrafti iseloomuga mööbel ja aksessuaarid on klientide südametes kindla koha juba võitnud. Nüüd on aeg esitleda uusi iludusi – Ethnicrafti ilmastikukindlat õuemööbli kollektsiooni. Käsitsi valmistatud välimööbli ehedad materjalid ja elegants loovad hubase õueala, mis kutsub aega maha võtma ja nautima hetke.
#000001
Mööblimaailmas hinnatud disaineri Alain van Havre loodud õhulise disainiga ajatud lauad ja toolid on nüüd kohandatud ka õuetingimustesse.
#000002
Jacques Deneef luksuslikult kurvika vormiga diivanid ning tugitoolid loovad nähtamatu harmoonia sise- ning väliruumi vahel.
#000003
Ethnicrafti tiigipuust käsitsi valmistatud välimööbel on disainitud kohanduma erinevate keskkonnatingimustega. Tiik on tugev ja vastupidav materjal, muutudes ajas aina kaunimaks. Mööbli poleeritud puit on töötlemata, nii saavad tiigi looduslikud õlid pinnale tõusta ning hooldamine on lihtne. Aastatega puidu toon pisut muutub, mõjutamata seejuures mööbli tugevust ning kvaliteeti.
#000004
Belgias toodetud pehme mööbli kangas on valmistatud polüpropüleenist. See vastupidav ning hästi kuivav materjal on vett ning mustust hülgav. Ilmastikukindlust lisab ka diivani patjades olev spetsiaalne kiiresti kuivav vaht.
#000005
Mööbliesemeid saab täiendavalt kaitsta kangast kattega. Katte all on mööbel kaitstud kõigil neljal aastaajal tuule, vihma, lume ja tolmu eest. UV ning ilmastikukindel kangas on hingav, hoidmaks ära hallituse ning sambla teket mööblile. Kerged katted on masinpestavad ning vastupidavad.
#000006
Säti Ethnicrafti disainmööbli pärlid terrassile ja suvi võib tulla!
#000007
2017. aasta septembris avasime uue ja omanäolise mööblisalongi Tallinna südalinnas. Ettevõtmine Treimann Mööbel & Disain on sündinud kirest mööbli ja sisekujunduse vastu. Tegemist on pere-ettevõttega, kuhu oleme koondanud erinevate põlvkondade teadmised ja kogemused mööbli tootmisest ja müügist. Tootevalikusse oleme valinud parima kvaliteedi, moodsa disaini ja mõistliku hinnaga tooted Euroopa südamest. Treimann mööblisalongi näo loomisel on meid mõjutanud kindlasti eluperiood Belgias, kust on enamus tooted ka pärit.
#000009